«Lus» har flere betydninger.

**Lus** er en gruppe insekter som lever av mange ulike næringsstoffer. Noen gnager på planter, alger og sopp og lignende, mens andre er parasitter og suger ut kroppsvæske eller spiser av et vertsdyr.

*Pedikulosis* er den medisinske benevnelsen når et menneske har lus.

Liv og utvikling
----------------

### Levevis

Pels- og fjærlus lever på hud eller i fjær og pels. De er hudparasitter som lever på pattedyr og fugler, noen arter også på mennesker. De får næring ved å suge blod, eller gnage på pels og fjær. De er ektoparasitter som vil si at de lever på (og av) sin vert, uten å drepe den.

Lus har ufullstendig forvandling, det vil si at utviklingen fra egg til voksen skjer gradvis. De mangler et puppestadium (metamorfose).

Uten mat (næring) vil lusa dø innen ett døgn ved 30 grader, ved 23 grader dør den innen to døgn. Bare etter ett døgn uten mat, ved vanlig romtemperatur, vil hodelusa være så svekket at den ikke klarer å suge blod, og den vil derfor være dødsdømt. Det vil si at ingen barnehager, eller skoler har levende lus etter en helg.

En distriktslege i Gudbrandsdalen på 1890-tallet gjenga i dagboken sin en lusestatistikk over rekruttene, der en sanitetskaptein hadde notert at i Lom hadde 45,9 % av rekruttene lus, i Vågå 30,8 %, i Sel 50 % og i Heidal 33,3 %. Distriktslegen fortalte hvor viktigheten av renslighet for helsen, men selvgode folk regnet seg som renslige «og kun befengt med svettelus». «Svettelus» var noe de mente kom, når man arbeidet seg svett.

#### Lusesyke

Allerede i antikken var «lusesyken» kjent som en dødelig lidelse, der store mengder lus angivelig angrep kroppen både ute- og innenfra og bokstavelig talt fortærte den. De var større og lysere enn vanlige lus, og varslet alltid en snarlig død. På norsk ble de kalt *feigdelus* (*feig* betød opprinnelig «døende»), *daudinglus*, *nålus* (= liklus), *grålus* og *nåklåe*. Den romerske diktatoren Lucius Cornelius Sulla ble sagt å dø «oppspist av lusesyke», men i dag vet vi at dette ikke er noen reell sykdom, men skyldes manglende stell og vask av pasienten.

Ikke alle «lus» er lus
----------------------

Flere grupper med insekter har fått endelsen «-lus» som siste del i sitt navn. Men disse «lusene» danner ingen naturlig gruppe, de er ikke i nær slekt med hverandre. De «ekte» lusene finner vi i gruppen lus (*Psocodea*). I dagligtale tenker nok de fleste på bladlus når det snakkes om lus, men disse hører til i gruppen nebbmunner. Jordlus er en liten orden med få arter i verden (og ingen i Norge), men denne gruppen (orden) ligger nokså fjernt fra lus som slektninger.

Systematisk inndeling
---------------------

Systematikken følger Ottesen, 1993, (se kilde).

**Treliste**
* Insekter (Ectognatha)
	+ Vingede insekter (Pterygota)
		- **Lus** (Psocodea)
			* Støvlus (Psocoptera) – lever av planter, alger, sopp og dødt organisk materiale.
			* Pels- og fjærlus (Phthiraptera) – lever som parasitter på andre levende dyr.

Referanser
----------

1. ↑  Daglig leder i Lusfri Norge, Anne Louise Leikfoss Klikk.no Arkivert 21. september 2010 hos Wayback Machine. (besøksdato 18. september 2010)
2. ↑  Tor Jonsson: «Baksida av bondekulturen», *Prosa i samling* (s. 103-04), Noregs boklag 1960
3. ↑  Ørnulf Hodne: *Trolldom i Norge* (s. 51), forlaget Cappelen Damm, Oslo 2008, ISBN 978-82-02-28527-2

Litteratur
----------

* Ottesen, P.S. (red.) 1993 *Norske Insektfamilier og deres artsantall.* NINA utredning 055, 40 sider.

Eksterne lenker
---------------

* (en) *ekte lus* – oversikt og omtale av artene i WORMS-databasen Rediger på Wikidata

* (en) *ekte lus* i Encyclopedia of Life Rediger på Wikidata

* (no) *ekte lus* hos Artsdatabanken Rediger på Wikidata

* (sv) *ekte lus* hos Dyntaxa Rediger på Wikidata

* (en) *ekte lus* hos Fauna Europaea Rediger på Wikidata

* (en) *ekte lus* hos ITIS Rediger på Wikidata

* (en) *ekte lus* hos NCBI Rediger på Wikidata

* (en) *Kategori:Anoplura* – bilder, video eller lyd på Wikimedia Commons Rediger på Wikidata

* *Anoplura* – detaljert informasjon på Wikispecies Rediger på Wikidata
* Folkehelseinstituttet temaside om lus
* Hodelus.no – Hva er lus, hvordan forebygge smitte, og hvordan bli kvitt lus. Arkivert 17. desember 2014 hos Wayback Machine.
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** LCCN **·** NDL **·** NKC
 |